cyanic-selkie/wikianc huggingface dataset:
דלת מסתובבת
יתרונות וחסרונות
הדלת המסתובבת מפרידה בין שני החללים באופן כמעט הרמטי בכל זווית שבה תהיה, ובכך היא עשויה לתרום לחסכון באנרגיה על חימום או מיזוג אוויר כאשר יש הבדלי טמפרטורה משמעותיים בין שני צידי הדלת. באותו האופן היא גם מפרידה אקוסטית בין הפנים לחוץ. בבית החולים הדסה עין כרם הותקנו דלתות מסתובבות כדי להפריד בין אזור ניתוחי המתים של בית הספר לרפואה לשאר בית החולים ובכך לאפשר לכהנים להיכנס לבית החולים מבלי לעבור על האיסור לכהן להיטמא למת.
דלתות מסתובבות יכולות להיות אמצעי ביטחון, כאשר הדלתות (הכנפיים) סמוכות אחת לשנייה, כך שנוצר חלל המאפשר מעבר של אדם אחד בכל פעם. ניתן גם להתקין את הדלתות מזכוכית חסינת ירי.
דלת מסתובבת מוגבלת במספר האנשים שיכולים לעבור בה בזמן נתון. יתרה מזאת, בעת בריחה המונית מתוך מבנה, עשויים אנשים מבוהלים הנמלטים מהמבנה לחוץ על שני צידי הדלת המסתובבת ובכך למנוע לגמרי יציאה מהמבנה. בעקבות השרפה במועדון קוקונט גרוב, בו נהרגו 492 איש, כיוון לא הצליחו לצאת דרך דלת מסתובבת חוקק במסצ'וסטס חוק הדורש להתקין ליד כל דלת מסתובבת דלת רגילה, או לחלופין לבנות את כנפי הדלת המסתובבת כך שיתמוטטו במקרה שמופעל עליהן לחץ – כך שהאנשים יוכלו לחמוק החוצה. במדינת ישראל, מחייב החוק התקנת דלת נוספת מלבד הדלת המסתובבת (דלת זו צריכה לעמוד בתנאים של דלת רגילה מבחינת רוחבה וכדומה).
דלתות מסתובבות בדרך כלל אינן נגישות למשתמשי כיסאות גלגלים ואינן שמישות למי שמניע עגלת תינוק או עגלת סחורה. על כן ליד רבות מדלתות אלה יש דלת רגילה. יוצאות מן הכלל הן דלתות מסתובבות רחבות במיוחד (בעלות כנפיים ארוכות ומכסות שטח רצפה רחב) המונעות בעזרת מנוע.
דימויים
"דלתות מסתובבות" הוא כינוי בהקשר המדיני למצד בו עובדים בכירים מהמגזר הציבורי עוברים למשרות בכירות במגזר העסקי או הפרטי ולהפך , ובמיוחד למצב בו נבחרי ציבור או עובדים מהממשלה עוזבים את תפקידם הציבורי לטובת משרה אצל חברה פרטית הקשורה לתחום עליו היו אחראיים קודם לכן בתפקידם הציבורי. הכינוי מתייחסת בדרך כלל להקשר האתי, בו עלול להיווצר ניגוד עניינים כאשר עובדי הציבור נדרשים כחלק מתפקידם בממשלה לפעול כנגד מי שעלול להיות המעסיק הבא שלהם. דוגמאות למצב זה מצויות לעיתים בתחומים כמו פיקוח על הבנקים ובחברות ממשלתיות.
הדלת המסתובבת משמשת גם לציון של אדם המרבה להיכנס ולצאת. כך, מפלגות שנכנסות ויוצאות מהקואליציה זוכות לכינוי דלת מסתובבת.
אנריקה ברון קרספו
אנריקה ברון קרספו (בספרדית: Enrique Carlos Barón Crespo; נולדה ב-27 במרץ 1944 במדריד) הוא פוליטיקאי ספרדי, שהיה שר בממשלת ספרד ונשיא הפרלמנט האירופי.
קורות חיים
אנריקה ברון קרספו נולד במדריד למשפחת פקיד. הוא למד כלכלה ומשפטים במדריד ועבר השתלמות בפריז. בשנים 1966–1970 הוא היה פרופסור לכלכלה באוניברסיטת מדריד. בשנים 1970–1977 אנריקה ברון קרספו היה עורך דין במשפטים שקשורים עם הפרת זכויות האדם בספרד. באותה תקופה הוא ייסד מפלגה סוציאליסטית שבשנת 1977 השתלבה במפלגת הפועלים הסוציאליסטית הספרדית שהקים פליפה גונזלס. בשנת 1977 הוא נבחר לפרלמנט הספרדי.
בשנת 1982 אנריקה ברון קרספו מונה לשר התחבורה, תקשורת ותיירות. הוא כיהן בתפקיד עד לשנת 1985. בשנת 1986 הוא נבחר לפרלמנט האירופי והיה חברו עד לשנת 2009. בשנת 1989 הוא ניצח בבחירות לנשיא הפרלמנט האירופי כבר בסיבוב הראשון עם 301 קולות מ-475. החל משנת 1992, עם סיום הכהונה הוא המשיך לעבור בפרלמנט בתפקידים שונים.
אנריקה ברון קרספו כתב מעל ל-20 ספרים בנושאי כלכלה ומשפטים שתורגמו לשפות שונות.
הוא היה נשוי לסופיה גנדריאס ולזוג נולדו שלוש בנות.
יהושע שמר
יהושע (שוקי) שמר (נולד ב-7 בדצמבר 1949) הוא רופא ומנהל רפואי ישראלי, המכהן כיושב ראש מועצת המנהלים של חברת אסותא. עומד בראש המועצה המינהלית של בנק ישראל. בעבר שימש בין היתר כקצין רפואה ראשי של צה"ל בדרגת תת-אלוף, כמנכ"ל מכבי שירותי בריאות וכמנכ"ל משרד הבריאות. פרופסור מן המניין לרפואה פנימית בפקולטה לרפואה באוניברסיטת תל אביב.
ביוגרפיה
שמר נולד וגדל בחולון. משה שמר הוא אחיו הבכור. יהושע שמר בוגר תיכון קוגל בעיר. התגייס בשנת 1966 לצה"ל ושירת בגלי צה"ל. לאחר מספר חודשים יצא ללימודי רפואה באוניברסיטה העברית בירושלים במסגרת העתודה האקדמית. בתקופת הלימודים שירת במוצב המזח בזמן מלחמת ההתשה. ב-1972 החל סטאז' בבית חולים סורוקה. במלחמת יום הכיפורים שירת בסורוקה ובפלוגת רפואה קדמית של אוגדה 162, את ניתוח השדה הראשון שלו עשה בשבוי מצרי. בהמשך שירת כרופא גדודי, רופא בקורס מפקדי טנקים ורופא חטיבתי בחיל השריון. את התמחותו עשה ברפואה פנימית במרכז הרפואי ע"ש חיים שיבא - תל השומר ולאחר מכן השלים התמחות נוספת במנהל רפואי.
ב-1978 מונה לרופא אוגדה 252.
לאחר ההתמחות שירת כראש ענף רפואת אב"כ במפקדת קצין רפואה ראשי, יצא להתמחות במשך שלוש שנים בתחום הסוכרת, במכון הלאומי לבריאות בבת'סדה שבארצות הברית. עם שובו מונה למפקד רפואה בפיקוד צפון בזמן כהונתו של יוסי פלד כאלוף הפיקוד.
שימש כסגן קצין רפואה ראשי בעת מלחמת המפרץ, היה אחראי לפיתוח הברדס הפסיבי שהוכנס לערכות המגן שחולקו לאזרחי ישראל, על פי רעיון של סגן הרמטכ"ל באותה עת, אהוד ברק. לאחר מכן הושאל למשרד הבריאות כמשנה למנכ"ל המשרד ובשנת 1994 חזר לשירות צבאי כקצין רפואה ראשי, בדרגת תת-אלוף. בשנת 1997 סיים את שירותו. בין הנושאים שקידם בזמן שפיקד על חיל הרפואה היו: העברת הטיפול בחיילים המשרתים בעורף למסגרות אזרחיות, הכנסת רופאות לתפקיד "רופא גדודי" ומתן אפשרות לחיילים בעלי מוגבלויות רפואיות לשרת בצה"ל.
עד שנת 2001 היה שמר מנכ"ל משרד הבריאות. בסיום תפקידו מונה למנכ"ל "מכבי שירותי בריאות" (2002–2007). כיום נמשכת פעילותו בקופת החולים "מכבי" כסגן וממלא מקום ליושב ראש ההנהלה, יו"ר ועדת הכספים ויו"ר מועצת המנהלים של רשת בתי החולים "אסותא" שבבעלות הקופה.
במסגרת האקדמיה, שמר מכהן כפרופסור מן המניין בפקולטה לרפואה של אוניברסיטת תל אביב, משמש כעורך משנה בכתבי העת הרפואיים "הרפואה" ו-IMAJ ומרצה בבית הספר למקצועות הבריאות של המרכז ללימודים אקדמיים באור יהודה. בעבר שימש כמרצה למינהל עסקים באוניברסיטת תל אביב ומונה לעמוד בראש התוכנית "ניהול מצבי אסון" לתואר שני, ועמד בראש בית הספר לבריאות הציבור באוניברסיטת תל אביב, פרופ' שמר פרסם למעלה מ-250 מאמרים בספרות הרפואית המקצועית ו-7 ספרים.
מסוף 2017 עומד פרופ' שמר בראש המועצה המינהלית של בנק ישראל.
מ-2010 מוביל פרופ' שמר את הקמת בית החולים האוניברסיטאי אסותא אשדוד, אשר נפתח ביוני 2017.
ביולי 2020 מונה לחבר במטה המקצועי של הממונה על המאבק בנגיף הקורונה בישראל פרופ' רוני גמזו.
ביולי 2023 מונה כחבר בוועדה לתכנון ותקצוב (ות"ת) של המועצה להשכלה גבוהה.
מחפשים אהבה
מחפשים אהבה היא תוכנית טלוויזיה ישראלית ששודרה בערוץ 10 בשנים 2007–2008. את התוכנית הנחתה גלית גוטמן.
במסגרת התוכנית בכל פרק רווק המחפש זוגיות ושלושה אנשים המקורבים אליו, בדרך כלל בני משפחה וחברים הם אלה שקובעים עם מי הוא ייצא לפגישה רומנטית.
התוכנית קיבלה ביקורות פושרות מן המבקרים: מבקר הטלוויזיה ניר קיפניס טען כי התוכנית מבטאת את הרעיון שלהיות רווק נחשב לדבר לא תקין בחברה שלנו וכי עדיף להיות בזוגיות בעייתית. דרור משעני מעיתון הארץ טען כי התוכנית מבטאת את השפעת הקפיטליזם על תפיסות האהבה והזוגיות.
יחסי אוקראינה–וייטנאם
יחסי אוקראינה–וייטנאם הם יחסי החוץ בין אוקראינה ווייטנאם.
היסטוריה
וייטנאם הכירה באוקראינה ב-27 בדצמבר 1991. היחסים הדיפלומטיים בין שתי המדינות כוננו ב-23 בינואר 1992. שגרירות הרפובליקה הסוציאליסטית של וייטנאם באוקראינה החלה את פעילותה בשנת 1993. שגרירות אוקראינה בווייטנאם נפתחה בשנת 1997.
יחסים פוליטיים וכלכליים
וייטנאם מקיימת יחסים טובים עם אוקראינה מעת שאוקראינה הכריזה על עצמאות מברית המועצות, זאת בעיקר בגלל קיומם של וייטנאמים באוקראינה ואוקראינה היא גם המקור העיקרי של ציוד צבאי שנמכר לווייטנאם. אוקראינה מילאה תפקיד בסיוע לווייטנאם לשדרג את הצבא שלה.
כאשר פרץ המשבר באוקראינה בשנת 2013, וייטנאם שמרה על נייטרליות.
שתי המדינות ביקשו להרחיב את הקשר המסחרי והכלכלי שלהן לשנת 2018. מבחינת וייטנאם, אוקראינה היא שותפת סחר חשובה באירופה, וקיים קשר היסטורי ארוך בין שתי המדינות עוד מהתקופה הסובייטית.
קהילה וייטנאמית באוקראינה
העם הווייטנאמי באוקראינה, אף על פי שהוא קטן במספרו, הוא מהגדולים באירופה, עם למעלה מ-50.000 עד 100.000 וייטנאמים החיים באוקראינה. האוקראינים רואים בחיוב את הקהילה הווייטנאמית, בהתבסס על המשותף ההיסטורי בין המדינות. הקהילה הווייטנאמית משמשת גם כגשר בין הווייטנאמים במדינות סלאביות אחרות כמו פולין, רוסיה וצ'כיה, שם קיימות תפוצות וייטנאמיות גדולות.
קהילה אוקראינית בווייטנאם
הקהילה האוקראינית שהתגוררה בווייטנאם בסוף יוני 2015 כללה על פי מרשם הקונסולרי של השגרירות רק 120 אנשים. עם זאת, ההערכות הלא רשמיות אינן עולות על אלף מאזרחי אוקראינה, המתגוררות בפועל בווייטנאם.
ברפובליקה הסוציאליסטית של וייטנאם אין ארגונים של קהילה אוקראינית, וגם לא קהילות דתיות של מהגרים מאוקראינה, בין השאר בגלל הריחוק הגדול שלה וחוסר האינטרסים שלה.
מקומות מגוריהם הקומפקטיים של אזרחי אוקראינה בווייטנאם הם בערים האנוי (כ-50 נפשות), נאצ'אנג (כ־100), וונג טאו (כ־100) והו צ'י מין סיטי (50). כמו כן, הקהילה האוקראינית נוטה להיות מעורבת עם הקהילה הרוסית בווייטנאם.
תומאס קראפט
תומאס קראפט (בגרמנית: Thomas Kraft, נולד ב-22 ביולי 1988 בקירכן שבגרמניה המערבית) הוא כדורגלן עבר גרמני ששיחק בעמדת השוער.
קריירת מועדונים
קראפט החל לשחק בקבוצת הנוער של באיירן מינכן בשנת 2004, כאשר היה בן 16. כעבור שנתיים עלה לקבוצת המילואים של המועדון, ששיחקה אז בליגה השלישית בהיררכיית הליגות בגרמניה. בשנת 2008 החל לשחק בקבוצה הבוגרת כשוער השלישי, לאחר מיכאל רנסינג והאנס-יורג בוט. כאשר רנסינג שוחרר מהקבוצה בקיץ 2010, קראפט הפך להיות השוער השני אחרי בוט, ושיחק 90 דקות ושמר על שער נקי במשחק הסופר קאפ הגרמני מול שאלקה 04 בשנת 2010, בו ניצחה באיירן מינכן בתוצאה 2-0. בנובמבר 2010 ערך קראפט את הופעת הבכורה שלו בליגת האלופות, בהפסד 3-2 לרומא, לאחר שבאיירן מינכן הובילה 2-0 במחצית. לא הייתה חשיבות למשחק זה, מאחר שבאיירן מינכן כבר הבטיחה את עלייתה לשמינית הגמר מהמקום הראשון, ולכן התאפשר לתת לקראפט את ההזדמנות, והוא הפגין יכולת טובה על אף ההפסד. במחצית השנייה של עונת 2010/11 קודם קראפט על ידי המאמן לואי ואן חאל להיות השוער הראשון של באיירן מינכן עד לתום העונה. בשמינית גמר ליגת האלופות הציג קראפט יכולת טובה בניצחון החוץ של באיירן מינכן 1-0 מול אינטר מילאנו, אך כשל בגומלין בו באיירן מינכן הפסידה 3-2 בבית והודחה בשערי חוץ, וביצע מספר טעויות במשחקי הליגה. בדיעבד, ההחלטה לתת לקראפט את המקום בהרכב הייתה אחת העילות לפיטוריו של ואן חאל מהקבוצה לפני תום העונה. המאמן שהחליף את ואן חאל, אנדראס יונקר, החזיר את בוט להרכב. בתום עונה זו, עם חתימת מנואל נוייר בבאיירן מינכן, עבר קראפט להרטה ברלין, שרק העפילה לליגת הבונדסליגה, בהעברה חופשית.
החל מעונת 2011/12 קראפט הוא השוער הקבוע של הרטה ברלין. את בכורתו בקבוצה ערך קראפט במשחק הליגה מול אאוגסבורג. באוקטובר 2011 חזר קראפט לאליאנץ ארנה, והפעם כיריב של באיירן מינכן, ולפני המשחק נערך טקס לכבודו ולכבוד שחקני העבר של באיירן מינכן ששיחקו אז בהרטה ברלין, כריסטיאן לל ואנדראס אוטל. המשחק הסתיים בתוצאה 4-0 לבאיירן מינכן. בתום עונה זו ירד קראפט עם הרטה ברלין לבונדסליגה השנייה, אך הקבוצה חזרה תוך עונה אחת לבונדסליגה מהמקום הראשון. קראפט המשיך לשחק בהרטה ברלין, אך איבד את מקומו בהרכב במהלך עונת 2015/16 לשוער הנורווגי רונה יארסטיין.
ב-25 ביוני 2020 הודיע על פרישה מכדורגל עקב בעיות בריאותיות.
קריירה בינלאומית
קראפט שיחק בנבחרות הנוער של גרמניה, אך מעולם לא זומן לנבחרת הבוגרת.
תארים
עם באיירן מינכן:
עם הרטה ברלין:
תחנת מונפרנאס
תחנת מונפרנאס (בצרפתית: Gare Montparnasse) היא תחנת רכבת, אחת משש תחנות הרכבת המרכזיות של פריז. התחנה משרתת קווים, בהם קווי TGV, לאזור מערב ודרום-מערב צרפת, לחבלים ברטאן, אקיטן החדשה (בורדו) ופיי דה לה לואר (נאנט). התחנה, שהוקמה ב-1840 בשכונת מונפרנאס בשם "המערבית" (Gare de l'Ouest) נסגרה ב-1934 כיוון שרציפיה היו קצרים מדי ועל חורבותיה הוקם מגדל מונפרנאס. התחנה הנוכחית הוקמה ב-1969 במיקום חדש, דרומית למגדל ולאתר התחנה המקורית. ב-1990 הורחבה התחנה באמצעות שלוחה מיוחדת לקליטת רכבות ה-TGV. מצפון לחזית התחנה, בינה ובין המגדל, משתרע הפארק העירוני, Jardin Atlantique.
תאונת הרכבת ב-1895
תחנת מונפרנאס (במיקומה הקודם) התפרסמה בשל תאונת הרכבת שהתרחשה בה ב-22 באוקטובר 1895. הרכבת מגראנויל (Granville) שבמחוז מאנש הגיעה באיחור קל לפריז, ונהג הקטר נכנס לתחנה במהירות גבוהה מהמותר בניסיון להדביק את הפיגור. עקב כשל במערכת הבלמים של הרכבת הוא לא הצליח לעצור בזמן, והרכבת פרצה את בלם הפגוש, נסעה על הרציף מעבר לקצה המסילה כ-30 מטר, ועברה דרך קיר התחנה, שעוביו כ-60 ס"מ. הרכבת נעצרה לאחר שהקטר נפל עם חלקו הקדמי על הכיכר, כ-10 מטר מתחת למפלס התחנה. בתאונה נהרגה רק אישה אחת, שהחליפה לזמן קצר את בעלה בדוכן העיתונים שלו בכיכר, ונפגעה מאבנים נופלות. כן נפצעו בתאונה שני נוסעים, שלושה אנשי צוות, ואדם נוסף שעבר ברחוב.
תמונות של הקטר העומד על חלקו הקדמי, שצולמו בידי מספר צלמים שונים לאחר התאונה ועד שהרכבת פונתה ממקומה כעבור מספר ימים, הובילו לפרסום הרב של האירוע.
תוכנית בילטמור
ועידת בילטמור סימנה את פתיחת המאבק שהוביל בן-גוריון להקמת המדינה היהודית לאלתר, על רקע אכזבה בתנועה הציונית מהספר הלבן של 1939, שהשלים את הנסיגה ההדרגתית של בריטניה ממחויבותה לעקרון הבית הלאומי לעם היהודי בארץ ישראל. נוכח תלותה של בריטניה בסיוע האמריקני בזמן המלחמה, חשב בן-גוריון ב-1941 כי כל החלטה שתתקבל בעניין ארץ ישראל לאחר המלחמה תיעשה תוך מעורבות מכרעת של ארצות הברית, ולכן החל לחזק את קשריו עם המנהיגות הציונית שם, על מנת שזו תגביר את השפעתה על הממשל האמריקני כדי שיתמוך בתוכנית הציונית.
הוועידה התכנסה בין 9 במאי ל-11 במאי 1942, והתוכנית שהתקבלה בה כללה הצעת פתרון בת שלושה סעיפים לשאלת ארץ ישראל:
לתוכנית קמו מתנגדים, הן מבין אלה שהאמינו בשלמות הארץ, הן מקרב אלה שתמכו ברעיון הדו-לאומיות - דהיינו, ארץ ישראל כמדינה אחת לשני עמים. בן-גוריון הוסיף לקדם את התוכנית שיזם, על אף התנגדות רבה גם במפלגתו, מפא"י.
בין 15 באוקטובר ו-10 בנובמבר 1942, אישר הוועד הפועל הציוני המצומצם בירושלים, ברוב גדול, את עיקרי התוכנית, שהפכה למצע המדיני הרשמי של התנועה הציונית. בדצמבר 1944 אישרה את התכנית אסיפת הנבחרים של יהודי ארץ ישראל. בדצמבר 1946 אישר הקונגרס הציוני ה-22 את תכנית בילטמור. עם זאת, כבר ב-5 באוגוסט 1946 שלח בן-גוריון את ד"ר נחום גולדמן לארצות הברית עם הסכמה לחלוקת הארץ, דבר שהוביל לביטול תוכנית מוריסון-גריידי (שהוצגה ביולי 1946) על ידי טרומן וסלל את הדרך למשלחת אונסקו"פ שמונתה במאי 1947 ובעקיפין להחלטת האו"ם בכ"ט בנובמבר 1947.
בפתח תקווה ובתל אביב-יפו רחוב על שם תוכנית בילטמור.
רונן שוויג
קריירה
שוויג גדל במחלקת הנוער של בית"ר ירושלים, ולאחר סיים את גיל הנוער עבר לעונה אחת לבית"ר תל אביב. ב-1987 חזר לקבוצת האם בית"ר ירושלים והחל להיות שותף בקבוצה הבוגרת. בעונת 1988/1989 היה אחד המצטיינים בגמר הגביע בו ניצחה בית"ר וזכתה בגביע לעונה זו. בעונת 1990/1991 היה אחד הבולטים בקבוצה תחת זאב זלצר, ואף זומן לסגל נבחרת ישראל אך היא ירדה לליגת המשנה הארצית, והזימון בוטל עקב פריצת מלחמת המפרץ וביטול המשחקים הבינלאומיים. לאחר מכן היה שותף בעליית הליגה של הקבוצה חזרה לליגה הבכירה ב-1991/1992, וגם שותף להישג (כמעט) חסר תקדים של הקבוצה כשבעונה הראשונה שהיא עלתה מליגת המשנה גם לקחה אליפות ב-1992/1993. לאחר מכן מעמדו דעך בקבוצה וב-1994 עבר לבית"ר תל אביב, הפועל ירושלים והפועל לוד. בשנת 2000 הגיע לעירוני קריית גת ועזר לה לעלות לליגת העל. בעונת 2002/2003 חזר להפועל ירושלים וניסה לעזור לה לעלות חזרה לליגת העל. בסוף העונה החמיצה הקבוצה את העלייה לליגת העל במחזור האחרון, בו היה שותף שוויג, לאחר שהקבוצה נזקקה לניצחון במשחק חוץ מול הפועל רעננה, אך סיימה בתיקו 0-0 מאכזב שהשאיר אותה בליגת המשנה. זכור במיוחד בעיטה של שוויג שעברה מספר סנטימטרים ממסגרת השער בדקות האחרונות של המשחק, שאם היה נכנס היה מעלה את הקבוצה ליגה. המשחק היה אחד האירועים המאכזבים של עונת שיא בעיני האוהדים, ואף זכה בפי אוהדי הקבוצה לכינוי "טראומת רעננה".
לאחר הפרישה
לאחר פרישתו מכדורגל המשיך להתעסק שוויג בתחום הכדורגל, פתח חוגי כדורגל לילדים ונוער באזור ירושלים, ומאז 2011 גם כותב טורי דעה על בתחום הספורט הירושלמי במקומונים. לשוויג מספר ילדים, ובשנת 2017 בגיל 48 בלבד, הפך לסבא.
הבחירות לנשיאות ישראל (1978)
הבחירות התשיעיות לנשיאות ישראל נערכו בכנסת ב-19 באפריל 1978, בעקבות סיום תקופת כהונתו בת חמש השנים של הנשיא הרביעי אפרים קציר.
קציר החליט שלא להתמודד שוב על הכהונה, ובמקום זאת שב לפעילותו המדעית. בכך היה לנשיא היחיד עד אז שכיהן כהונה אחת בלבד בתפקיד (חיים ויצמן נבחר לכהונה שנייה ב-1951, שנתיים לאחר שנבחר לראשונה לתפקיד, מכיוון שכהונת הנשיא הייתה מוצמדת בשעתו לכהונת הכנסת).
סקירת הבחירות
בראשית 1978 הכריז הנשיא אפרים קציר כי אין בדעתו להתמודד שנית לנשיאות המדינה. המאבק על הנשיאות נפתח ויצחק נבון החליט שוב להציג את מועמדותו מטעם המערך, אם כי היסס תחילה. אל בחירות אלו הגיע עשיר בניסיון פוליטי, כשהוא זוכה לתמיכה מרובה בקרב חברי סיעתו. הליכוד עמד אז בשלטון, והשר חיים לנדאו הציע לראש הממשלה מנחם בגין להעמיד את הפיזיקאי יצחק שוה כמועמד הקואליציה מטעם הליכוד. גישושים שערך נבון הראו כי בנוסף לתמיכת המערך, במועמדותו יתמכו גם אגודת ישראל והסיעות הערביות, ואולם מולו יתייצב הגוש הגדול של הליכוד. נבון החליט להשיג את תמיכת המפד"ל על מנת להתמודד כשווה מול שווה. משאמר יהודה בן-מאיר, ממנהיגי המפד"ל, כי על מפלגתו להצביע לשוה (על אחת כמה וכמה שהוא אדם חובש כיפה ומועמד ראש הממשלה), תקוותיו של נבון נגוזו והוא החל להטיל ספק במועמדותו.
התפנית במערכת הבחירות אירעה לקראת סוף מרץ 1978. שר הדואר לשעבר אלימלך-שמעון רימלט, יו"ר המפלגה הליברלית הישראלית (אז אחת ממרכיבי סיעת הליכוד), הציג את כוונתו להתמודד לנשיאות. בגין והקואליציה כבר הציבו מועמד משלהם לנשיאות, ונוסף על היחסים המתוחים בין רימלט ובגין, נוצר קרע בין תנועת החרות לליברלים. גם בעבור המפד"ל העיבה מועמדותו של רימלט בשל היותו רב קונסרבטיבי. בשלב זה נראה היה כי אפסו סיכוייו של נבון סיכוי להשיג רוב, והוא החליט להסיר את מועמדותו. שעות אחדות לפני כן שאל את רימלט, שעוד לא הכריז באורח רשמי על מועמדותו, אם יציג מועמדותו במידה ויסיר את שלו. לאחר שרימלט השיב בחיוב, הכריז נבון על פרישתו.
לאחר שנבון הסיר את מועמדותו, המערך היה כמרקחה. נבון הסביר כי בתנאים שנוצרו אין לו רוב ואין טעם בהתמודדותו. במליאת הכנסת השתוללה מהומה רבתי בין תנועת החרות למפלגה הליברלית. הראשונים השתלחו באחרונים על שהציגו מועמד משלהם מול זה של בגין. בינתיים במפד"ל גבר החשש שמא הנשיא הבא של מדינת ישראל יהיה רב קונסרבטיבי. מספר ימים לאחר הסרת מועמדותו, פגש נבון בזבולון המר וביהודה בן-מאיר במסדרונות הכנסת. המר שאל את נבון מדוע הסיר את מועמדותו, ונבון השיב ברוגז כי בן-מאיר אמר לו שהמפד"ל תתמוך בשוה. המר ההמום זעם על בן-מאיר שלא תיאם זאת לפניו והבטיח לנבון כי המפד"ל תתמוך בו בבחירות באופן מוחלט.
תוצאות הבחירות
נבון נבחר ללא מתנגדים, והושבע לתפקיד ב-29 במאי באותה השנה.
טיאנחה
טיאנחה - בסינית: 天和; פין-יין: Tiānhé; מילולית: סימפוניית השמיים
בע"מ 919/15 פלוני נ' פלונית
בע"מ 919/15 פלוני נ' פלונית הוא פסק דין משנת 2017 הקובע כי על פי הדין הדתי החיוב במזונות ילדים לילדים בגילאי 6 עד 15 יקבע על פי יכולותיהם הכלכליות היחסיות של ההורים, ובכפוף לזמני המשמורת, ולא יחויב בהם האב בלבד כפי שפסקו בתי המשפט למשפחה טרם פסק דין זה.
רקע
סעיף 3 לחוק המזונות קובע כי חיוב מזונות ליהודים הוא לפי ההלכה היהודית, ללא הבדל האם התיק מתנהל בבית הדין הרבני או בבית המשפט לענייני משפחה.
על פי ההלכה, חיוב מזונות ילדים היה בעבר עד גיל 6, חיוב זה חל על האב בלבד.
בשנת 1944, בעת שלטון המנדט הבריטי, התקינה הרבנות הראשית לישראל תקנה המחייבת לזון גם ילדים בגילאי 6 עד 15. במשך שנים רבות הייתה מחלוקת בין הדיינים והפוסקים האם תקנת הרבנות הראשית חלה על האב בלבד או על שני ההורים בשווה. פסק דין זה מטיל את הנטל על 2 ההורים כפוף להכנסותיהם וכפוף לזמני שהות הילדים, דהיינו חובה מזונות ילדים היא על שני ההורים.
פסק הדין
על פי רוב במעל 90% מהתיקים בדיני משפחה, בית המשפט העליון מסרב לדון בערעורים על החלטות בית משפט המחוזי בנושא דיני משפחה. עם זאת כאשר הגיעו 2 תיקים בנושא זה, החליט השופט עוזי פוגלמן לכנס דיון מורחב של 7 שופטים, ובפסק הדין שניתן פה אחד כותב השופט פוגלמן כי הפרשנות ההלכתית לפיה 2 ההורים חייבים לדאוג לצורכי הקטין מקובלת על גדולי הפוסקים בדורות האחרונים היא תואמת את מציאות החיים בימינו, ולכן כך יש לפרשה.
הלכת בע"מ 919/15
פסק הדין היווה תקדים שלפיו כאשר הילד מגיע לגיל 6, חולקים ההורים יחד בתשלום המזונות, בהתאם לזמני השהות של כל הורה עם הילד וכן בהתחשב ביחס ההכנסות.
גיא בראונשטיין
גיא בראונשטיין (נולד ב-1971) הוא כנר ומנצח ישראלי.
מודל אוטו-רגרסיבי
מודל אוטו-רגרסיבי הוא מודל רגרסיה בו המשתנים המסבירים הם ערכי המשתנה המוסבר בעבר. הצורה הכללית של מודל אוטו-רגרסיבי תהיה:
גיא בראונשטיין
ביוגרפיה
בראונשטיין נולד ברמת אפעל והחל את לימודי הכינור בגיל שבע. בישראל למד בהדרכתם של ולריה בלוטנר וחיים טאוב, ובארצות הברית בהדרכתם של גלן דיקטרו ופנחס צוקרמן.
מודל אוטו-רגרסיבי
כאשר, y_t הוא האומד הנקודתי לערך הסדרה Y בזמן t.
גיא בראונשטיין
ביוגרפיה
בראונשטיין פיתח קריירה סולנית וקאמרית. כסולן הופיע עם תזמורות ברחבי העולם וכנגן מוזיקה קאמרית ניגן ברביעיית הוברמן, שהתפרקה בגלל נתק גאוגרפי בין הנגנים, והוא מנגן עם גדולי הנגנים בעולם, בהם מאוריציו פוליני, יפים ברונפמן, דניאל בארנבוים ועוד. בין השאר מרבה בראונשטיין לנגן עם מבצעים ישראלים, לא מתוך פטריוטיות לדבריו, אלא מתוך הערכה כנה ליכולתם המוזיקלית, הגבוהה לפי כל קנה מידה בינלאומי.
בשנת 2000 התמנה גיא בראונשטיין לכנר ראשי (קונצרטמייסטר) בפילהרמונית של ברלין, הנחשבת לאחת הטובות בעולם. במקביל אליו מעסיקה התזמורת עוד שני כנרים ראשיים, האחד יפני והאחר פולני. עד לקבלת התפקיד לא ניגן בראונשטיין מעולם בתזמורת אלא רק כסולן ובהרכבי מוזיקה קאמרית, אך חברי התזמורת בחרו בו פה אחד למשרת הכנר הראשי.
מודל אוטו-רגרסיבי
מודלים אוטו-רגרסיביים נפוצים בשימוש בתחומי המדעים המדויקים, המדעים הפלנטריים וכן בתחומי החיזוי הפיננסיים.
גיא בראונשטיין
ביוגרפיה
בראונשטיין הקים מחדש את פסטיבל רולנדסק בגרמניה שנסגר לפני שנים אחדות והוא המנהל המוזיקלי שלו. במסגרת הפסטיבל הוא מעלה 5 או 6 קונצרטים בשנה ומתכוון להרחיב את המסגרת ולכלול בה אמנות מזרח תיכונית בתחומים שונים.
בראונשטיין מופיע בפסטיבלי מוזיקה שונים בעולם, ביניהם הפסטיבל הבינלאומי למוזיקה קאמרית בירושלים מייסודה של אלנה בשקירובה לשנת 2009.
במקביל לעבודתו ככנר, בראונשטיין הוא גם מנצח והוא שימש לאחרונה ככנר סולן ומנצח עם התזמורת הסימפונית ירושלים, תזמורת נתניה הקאמרית הקיבוצית, התזמורת הסימפונית של המבורג ועם עוד תזמורת בגרמניה.
בשנת 2013 עזב בראונשטיין את הפילהרמונית של ברלין במטרה להתרכז בקריירה שלו כסולן וכמנצח.
תומאס קריין (האב)
תומאס קריין (האב) (באנגלית: Thomas Crane; 1808 – 1859) היה אמן וצייר פורטרטים אנגלי.
ביוגרפיה
קריין נולד בצ'סטר בשנת 1808 לתומאס קריין, מוכר ספרים. תומאס הצעיר היה במשפחה עם שש אחיות ושלושה בנים. בשנת 1824, לאחר שהראה נטייה לאמנות, נסע ללונדון והצטרף לבית הספר של האקדמיה המלכותית. שם הוא נשאר שנתיים וקיבל בשנת 1825 מדליה לרישומים שהכין.
כשחזר לצ'סטר, החל את מקצועו כצייר מיניאטורות, ולא הרבה זמן לאחר מכן פרסם, יחד עם אחיו, כמה איורים של דמויות מפורסמות מצפון ויילס, כולל ליידי אלינור באטלר ומיס פונסונבי, האקסצנטרית. בשנת 1832 הציג בפעם הראשונה באקדמיה של ליברפול, והמשיך להציג שם שנים רבות. בשנת 1835 נבחר לעמית האקדמיה, ובשנת 1838 כחבר מן המניין. בשנה שלאחר מכן התחתן, וחזר ללונדון, שם התגורר זמן מה, אך מצא את הבירה לא מתאימה לו, בשל נטייתו למחלות ריאה. לאחר שניסה את לימינגטון ומקומות אחרים, עבר לליברפול, ובשנת 1841 נבחר לגזבר האקדמיה שם.
מצב בריאותו השברירי גרם לו לעבור שוב, לטורקווי, שם התגורר שנים עשר שנים, ולפעמים חזר לצפון מערב אנגליה, כדי לקבל עבודות משתלמות יותר. בריאותו השתפרה ככל הנראה, הוא עבר לבייסווטר בלונדון בשנת 1857. אולם מחלתו חזרה והוא מת ביולי 1859 והותיר אלמנה וארבעה ילדים.
ההספד שלו תיאר אותו כ"צייר פורטרטים של אנשים מפורסמים פרובינציאליים, שלא היה ידוע ולא מוערך בלונדון."
בתו לוסי קריין הייתה סופרת ומבקרת אמנות, בעוד שבנו הבכור, ששמו גם הוא תומאס קריין, היה מאייר ומנהל אמנותי במרקוס וורד ושות' בנו השני וולטר קריין, היה אחד המאיירים הפוריים והמשפיעים ביותר בתקופתו.
יצירה
קריין, על פי הספד שלו, "התמחה בדיוקנאות של נשים וילדים, הן בצבעי שמן והן בצבעי מים; ההתייחסות שלו לנושאים האלה הייתה אלגנטית ומלאת הדר עד שכמעט הפכה אותם ליצירות אידיאליות."
בנוסף לעבודה כצייר פורטרטים, הוא צייר גם נושאים עלילתיים כגון "לחישת האהבה הראשונה", "הכפר המדברי", "הסנדלר", "הרומנטיקה הישנה", שרובם הוצגו באקדמיה המלכותית.
חדשות מן העבר
חדשות מהעבר היא תוכנית טלוויזיה לילדים, אשר עוסקת באירועים ובאישים היסטוריים, ומציגה אותם בצורה עדכנית. את התוכנית מגישים מירי נבו ועידן אלתרמן.
מבנה התוכנית
פורמט התוכנית פותח על ידי חברת ההפקות "קודה תקשורת", ומטרתו היא להביא לצופים מידע אודות האירועים והאישים אשר מוצגים בתוכנית, בפורמט של מהדורת חדשות עדכנית ומעניינת. כמו כן במהלך התוכנית חל שימוש ברשתות החברתיות על מנת להציג ציטוטים או תמונות.
בדומה לרוב התוכניות ששודרו בחינוכית בשנים האחרונות, גם "חדשות מן העבר" הועלתה קודם ליוטיוב עוד טרם שידור הבכורה בטלוויזיה.
אבי פיילר
ביוגרפיה
פיילר נולד ביפו, בן יחיד לחנה ויהושע פיילר, זוג ניצולי שואה. החל לצייר עוד בילדותו. למד בבית הספר בצלאל לאומנויות, ובמקביל מכר ציורים ברחובות העיר העתיקה בירושלים.
ב-1979 יצא פיילר למסע של שנה ברחבי אפריקה, הודו וסרי לנקה. לאחר מכן התגורר ויצר בגואה שבהודו, בדרום אסיה ובאיי הפסיפיק. שנה לאחר מכן עבר לקליפורניה, הולנד וספרד, בה חווה את אחת מתקופות היצירה הפוריות ביותר שלו. באותה שנה התעניינו בציוריו מספר אספנים ידועים, בהם פול צוקרמן בארצות הברית, טולדנו אברבנל בפריז, והילמי ובטרפילד בלונדון.
ב-1992 חזר להתגורר וליצור בעיר הולדתו יפו, ועד לשנת 2006 צייר עבור אספנים וציוריו הוצגו בתערוכות יחיד ותערוכות קבוצתיות ברחבי העולם. בין השנים 2007-2013 צייר ויצר ביערות קוסטה ריקה, ואחריהן שב לישראל והציג בתערוכת יחיד במוזיאון אילת. כיום פיילר מתגורר עם משפחתו וממשיך ליצור בזכרון יעקב.
פסיכולוגיה התפתחותית
פְּסִיכוֹלוֹגְיָה הִתְפַּתְּחוּתִית היא ענף של הפסיכולוגיה המתעסק בהבנת מכלול התהליכים המכתיבים את השינויים אותם עובר האדם לאורך חייו באמצעות הפרדיגמה המדעית. טווח הזמנים בהם עוסקת הפסיכולוגיה ההתפתחותית מתחיל טרום הלידה ונמשך עד לזקנה המופלגת. זווית ההסתכלות של התחום מתחלקת בגסות להתפתחות קוגניטיבית, להתפתחות רגשית-חברתית ולהתפתחות היכולות המוטוריות. כאשר מגוון נושאים נבחנים תחת זוויות אלו: התפתחות מוסרית, יכולת פתרון בעיות, רכישת שפת אם, הבנה מוסרית, גיבוש הזהות, למידה, קטגוריזציה, תפקודים ניהוליים ועוד.
בישראל התמחות בפסיכולוגיה התפתחותית מוכרת על ידי המדינה, כאשר הפסיכולוג ההתפתחותי מטפל בבעיות התנהגותיות, בעיות חברתיות ונפשיות אצל ילדים. לדוגמה - בעיות הנובעות מהפרעה נוירו-התפתחותית. במקביל, הפסיכולוג ההתפתחותי מלווה גם את הורי הילד במהלך הטיפול.
תאוריית ההתפתחות של פיאז'ה
החוקר ז'אן פיאז'ה ראה את ההתפתחות כנובעת משני שלבים מרכזיים: הטמעה והתאמה. לפי פיאז'ה, יש בנו תבניות קוגניטיביות, מן סכמות על העולם, אשר ראשיתן ברפלקסים מולדים. כאשר אנו נתקלים בדבר מה חדש אנו מנסים להחיל עליו את הסכמות הידועות לנו בתהליך הנקרא הטמעה. כאשר הסכמות הקיימות אינן מצליחות להתאים למידע החדש אנו מעדכנים אותם או יוצרים סכמות חדשות בתהליך הנקרא התאמה. לפי פיאז'ה, בד בבד עם תהליכי הטמעה והתאמה נוצרים שלבים הנבדלים זה מזה איכותית, ואשר הם אוניברסליים - משותפים לילדי כל התרבויות. את השלבים נהוג לחלק לארבעה שלבים מרכזיים והם הובחנו על ידי יכולתו של הילד לעבור משימות מסוימות באמצעות השיטה הנכונה שהגדיר פיאז'ה:
גישת עיבוד המידע
תאוריית עיבוד המידע היא תאוריה המשתמשת בעיקר במונחים מתחום מדעי המחשב על מנת לתאר את התפתחות היכולות המנטליות של האדם הגישה מדגישה בניגוד לפיאז'ה את ההתפתחות כתהליך רציף. בגילאים קטנים ניתן דגש רב על פיתוח יכולות הזיכרון ובפרט יכולות זיכרון העבודה בביצוע מטלות, על פיתוח יכולת ההזחה (shifting) ועל פיתוח העכבה (inhabition).
התאוריה הסוציו קוגניטיבית
הפסיכולוג היהודי לב ויגוצקי הדגיש שני מרכיבים עיקריים בניתוח תהליכי ההתפתחות האדם עובר. הראשון הוא שבני אדם ייחודים ביכולתם להשתמש בסמלים ובכלים. יכולת זו נותנת לנו את האפשרות לשתף פעולה בקנה מידה גדול, לתכנן וטווח ארוך וכדומה. אלמנט מרכזי נוסף שהוא פיתח בהגותו היה אזור ההתפתחות המקורב, אזור זה מהווה את התחום בו האדם מתפתח בעזרת אדם נוסף. ויגוצקי הבחין בין שלושה אזורים של ידיעה:
ככל שלאדם יהיה ZPD רחב יותר כך הוא יוכל להקטין את הידיעה שמחוץ לטווח ולהגדיל את הידיעה הנוכחית. גישה זו מדגישה את החשיבות שבראייה רחבה של יכולות ואבחון הידע הפוטנציאלי ולא רק הידע הנתון. כמו כן הוא מדגיש את החשיבות שבשיפור ההוראה ובלמידה קבוצתית.
תסמונת בילס
תסמונת בילס היא מחלה גנטית תורשתית הדומה לתסמונת מרפן, דומיננטית אנטימורפית (אנטימורפית פירושו: גורמת לעודף פעילות של גן). התסמונת נוצרת על ידי מוטציות חדשות בגן הפיברילין ההכרחי ליצירת רקמות החיבור או על ידי תורשה גנטית מהורה בעל התסמונת.
התסמונת מאופיינת בפגמים בשלד, גפיים רזים וארוכים מהרגיל, בעיות גמישות והתכווצות של מפרקים (כתפיים, מותניים, ברכיים, קרסוליים, ואצבעות), עקמת ואוזניים מקופלות.
במקרה המתון ההופעות הן בעיקר פגמים עדינים של: עקמת קלה, התכווצויות שלא גורמות לליקוי בתפקוד וקיפול קל של האוזן אך במקרים החמורים של התסמונת מופיעות חריגות בתפקוד הלב ובתפקוד מערכת העיכול.
פסיכולוגיה התפתחותית
המודל האקולוגי
המערכות הסביבתיות על פי התאוריה הן:
תאוריית הגלים החופפים
לפי הפסיכלוג רוברט סיגלר כאשר ניצבת מול ילד משימה מסוימת הוא מפתח אסטרטגיה דומיננטית אשר משמשת אותו לפתרון הבעיה, אבל יחד איתה הוא יכול להשתמש בסט של שיטות המשמשות כולן לפתרון הבעיה. עם הזמן השימוש באסטרטגיה הדומיננטית דועך, ומנגד אסטרטגיה אחרת נהיית יותר דומיננטית. כאשר מייצגים את מידת הדומיננטיות של האסטרטגיות השונות כפונקציה של הזמן הגרף המתקבל נראה כגלים הרודפים זה אחר זה עם אזורי חפיפה.
תסמונת בילס
שכיחות התסמונת
התסמונת מופיעה בצורה שוויונית בכל העולם, בזכרים ובנקבות. שכיחותה הממוצעת של המחלה היא פחות מ-1:200,000 לידות לשנה. המחלה עשויה להתגלות בכל גיל - מלידה או בגיל מאוחר יותר, אך לרוב היא מתגלה בתקופת הנעורים ומוחמרת עם הגיל אם אינה מטופלת כראוי.
רקע
תסמונת בילס (באנגלית: Congenital Contractural Arachnodactyly - CCA) היא מחלה גנטית תורשתית. התסמונת נוצרת על ידי מוטציות חדשות בגן הפיברילין ההכרחי ליצירת רקמות החיבור או על ידי תורשה גנטית מהורה בעל התסמונת. התפקיד הבסיסי של רקמות החיבור הוא לתמוך בגוף ולספק לו אפשרויות לגדילה והתפתחות. בתסמונת, נפגעות רקמות החיבור, ומאחר שבכל מקום בגוף יש רקמות חיבור, הרי שכל איברי הגוף מועדים לפגיעה עקב התסמונת, כולל השלד, העיניים, הלב וכלי הדם. הסימנים העיקריים בתסמונת הם: קומה גבוהה חסרת פרופורציה של גפיים לגוף, אוזניים מקופלות, תעלות כפולות באפרכסת, עקמת ואף פרולפס של המסתם המיטרלי (עלי המסתם בכניסה לאב העורקים חורגים ממקומם ומפריעים לסגירה יעילה של המסתם), אב העורקים, ביציאה מהלב, מורחב, תיתכן התפתחות של קרע באב העורקים בגלל פגם בדופנו. לעומת תסמונת מרפן שתוארה לראשונה ב-1896 תסמונת בילס תוארה לראשונה רק בשנת 1971 על ידי דוקטור רודני ק. בילס ודוקטור פרדריק הכט.
פסיכולוגיה התפתחותית
אריק אריקסון
אֶריק הוֹמבּוּרגֶר אֶריקסון היה פסיכולוג יהודי אמריקאי, הוגה תאוריית השלבים הפסיכו-חברתית. בתיאוריה זו, אריקסון הרחיב את התאוריה של פרויד בדבר התפתחות האדם ומתייחס למושגים ורעיונות פרוידיאנים אך על אף העובדה שאריקסון הושפע מאוד מפרויד הוא שירטט מפה התפתחותית שונה.
תסמונת בילס
מאפייני התסמונת
התסמונת מתבטאת אצל כל חולה בצורה שונה במקצת. אצל חלק מהאנשים מופיעים רק סימפטומים קלים, בה בשעה שאצל האחרים הסימפטומים הם קשים. ברוב המקרים המחלה מתקדמת עם התקדמות הגיל. מערכות הגוף שהפגיעה בהן שכיחה הם:
פסיכולוגיה התפתחותית
אריק אריקסון
המאפיינים אליהם התייחס אריקסון בחקר התפתחות האדם, בהשראת התיאוריה של פרויד: אוניברסליות: כל שלבי ההתפתחות אוניברסליים. מבנה המודל ההתפתחותי: המבנה מחולק לשלבים המובחנים מבחינה גילאית ומבחינת יכולות. שלבי התפתחות האדם: במודל ההתפתחות הפסיכוסקסואלי של פרויד, נעצרת התפתחות האדם בגיל ההתבגרות, בשלב המכונה "השלב הגניטלי". על פי פרויד, הדחף המאפיין את "השלב הגניטלי" ממשיך להיות המיקוד עד סוף החיים, בעוד המודל של אריקסון, ממשיך לתאר את ההתפתחות האדם גם אחרי גיל ההתבגרות, כשהמיקוד עובר להיבטים אחרים. עיצוב האישיות: פרויד טען שהאישיות מתפתחת עד גיל חמש שנים, בעוד שאריקסון טען שהיא מתעצבת ומשתנה עד הזיקנה. כמו כן, פרויד הדגיש מאוד את פורקן הדחפים והקונפליקטים הלא מודעים בעיצוב האישיות (האדם הוא יצור ביולוגי) בעוד אריקסון התמקד בקשר בין היחיד לסביבתו כמעצב את האישיות (האדם הוא יצור חברתי). קונפליקט: כמו במודל הפסיכוסקסואלי של פרויד, גם בשלבי ההתפתחות של אריקסון, כל השלבים סובבים סביב קונפליקט להם קרא אריקסון "משבר" (crisis). תוצאה רצויה או לא רצויה בניסיון פתירת הקונפליקט / משבר: על פי פרויד, התוצאה הרצויה בניסיון לפתור את הקונפליקט באחד מהשלבים הוא למידה חיובית ומעבר לשלב הבא. פתרון לא מוצלח על פי פרויד הוא קיבעון = פיקסציה. אך בעוד שפרויד האמין שתיתכן נסיגה למאפייני השלב הילדי בו התרחש פתרון לא הולם, אריקסון שלל לגמרי את המונח קיבעון. הוא לא האמין שבבגרותו יחווה האדם נסיגה לאותם התנהגויות אותם לא פתר באופן נכון בילדותו. לדעת אריקסון,כל שלב בהתפתחות מאופיין במידות או מעלות-חיובית מול שלילית וכאשר אדם לא פותר נכונה את המשבר הספציפי של השלב, הוא מאמץ את המעלה השלילית במקום את החיובית. בסופו של דבר, אותן מעלות אותן ירכוש במהלך המודל ההתפתחותי יעצבו את אישיותו, לטוב או לרע. ה"אגו": אריקסון קיבל ראה את ה"אני" (אגו) כישות עצמאית ולא רק כישות המשרתת את צורכי הסתמי (איד) ונותנת לו ביטוי במסגרת כללי החברה (הסופר אגו).
תסמונת בילס
גורמים
התסמונת נגרמת מליקוי בגן שקובע את מבנה הפיברילין 2 (לעומת פיברילין 1 בתמונת מרפן), החלבון המהווה חלק חשוב ברקמת החיבור. החולים במחלה נולדים עם התסמונת. הגן הפגום עובר בתורשה. לילד של חולה בתסמונת בילס יש עד 50% של סיכון ללקות באותה תסמונת. לעיתים פגם גנטי חדש – מוטציה, מתרחש בתהליך יצירת תא זרע או תא ביצית, אולם לזוג הורים שאינו חולה במחלה יש סיכון של פחות מ-1 ל-10,000 שיהיה להם ילד עם תסמונת בילס.
אבחון
קריטריונים לאבחון פורמלי לתסמונת בילס עדיין לא בוססו לגמרי, אך ממצאים המרמזים על הצורה הקלאסית של התסמונת הם:
פסיכולוגיה התפתחותית
התאוריה של מאהלר
מרגרט מאהלר הייתה פסיכואנלטיקאית ילידת הונגריה שלמדה רפואת ילדים וטיפלה בילדים שסבלו מהפרעות נפשיות והתפתחותיות קשות. בספרם של מאהלר ופיין "הלידה הפסיכולוגית של התינוק", משנת 1975, הוצגה לראשונה התיאוריה המכונה ה"לידה הפסיכולוגית". מדובר במושג אותו טבעה מאהלר, שהיה חדשני לתקופתה. מושג זה המחיש את הרעיון כי על אף שהתינוק הרך נולד ונמצא בעולם, עליו לעבור עוד מספר תהליכים ושלבים לפני שיהפוך לאדם נפרד וייחודי. הלידה הפסיכולוגית מתרחשת בשישה שלבים שבהם נרקם תהליך הספרציה-אינדיבידואציה. בטרם נמשיך להעמיק בתיאוריה של מאהלר נגדיר את המושגים ספרציה ואינדיבידואציה. הספרציה מתבטאת בהתרחקות ראשונית מהתלות באם או באב ותחילתה של עצמאות ונפרדות גופנית ונפשית. הביטויים של הספרציה הם, בין היתר, תפיסת העצמי כנפרד מהאם ומהזולת, התגברות היכולת של הפעוט לטפל בעצמו, להרגיע את עצמו ולהתמודד לבד עם אתגרי החיים. אינדיבידואציה (ייחוד) הוא תהליך בו הופך האדם לבעל תכונות ומאפיינים ייחודיים כפרט עצמאי. ששת השלבים בתהליך הלידה הפסיכולוגית מחולקים לשני שלבים מקדימים וארבעה לשלבים המתארים את הלידה הפסיכולוגית עצמה.
שני תתי השלבים המקדימים ללידה הפסיכולוגית הם השלב האוטיסטי הנורמלי והשלב הסימביוטי:
תסמונת בילס
אבחון
בנוסף הרופא או הגנטיקאי יכול לקבל את ההיסטוריה הרפואית הכוללת של המטופל, וכן מידע על כל בן משפחה שחולה בתסמונת ובעזרת בדיקה גנטית מולקולרית ובדיקה גופנית להחליט אם הוא עונה על הקריטריונים של המחלה. הבדיקה הגופנית המקיפה כוללת הערכה של מבנה השלד והיחס שבינו לבין אורך הגפיים והאצבעות. בדיקת עיניים כולל בדיקת העדשות. בדיקה של תפקוד הלב כמו אולטרה סאונד או הולטר של הלב ואבי העורקים.
פסיכולוגיה התפתחותית
התאוריה של מאהלר
השלב האוטיסטי הנורמלי: תקופה בת חודש, בה הילד שקוע אך ורק בעצמו ובצרכיו, כל האנרגיה שלו מופנית כלפי פנים, להתפתחות המערכות הגופניות והנפשיות. כדי להמחיש את מעטפת האוטיזם השתמשה מאהלר באנלוגיה של ביצת הציפור. זהו שלב של ניתוק מהעולם, ללא נפרדות ואבחנה באחר (התינוק לא מבחין בין "אני" ל"לא אני", בין גורם חיצוני לפנימי) מצב של חוסר תקשורת, חוסר אונים ותלות מרבית בהורים. האוטיזם הנורמלי בא לתאר את הניתוק הנורמטיבי המאפיין את כל התינוקות בשלב זה. זהו מצב בו לא קיימת עדיין ספרציה או אינדיבידואציה.
תסמונת בילס
אבחון
גם אם אין היסטוריה משפחתית של תחלואה בתסמונת, לבני משפחה של אדם שאובחן כסובל מהתסמונת אסור להניח שהם לא חולים בתסמונת. גם הם צריכים לעבור בדיקות לברור השאלה האם יש להם סימפטומים של תסמונת בילס.
פסיכולוגיה התפתחותית
התאוריה של מאהלר
השלב הסימביוטי: שלב זה מתחיל בחודש השני לחיים. הקליפה האוטיסטית שהגנה קודם על התינוק מתחילה להתפורר ומתפתחת הכרה מעומעמת בעולם החיצון, אך באופן של קשר סימביוטי (תלותי) עם האם. כלומר, התינוק חש שהאובייקט החיצוני- האם- אינה נפרדת ממנו, אלא הם מחוברים בחוויה חסרת גבולות וצורה. בחוויה הסימביוטית, שבה האם והתינוק אחד הם, יש לאם תפקיד מהותי וחיוני. התינוק זקוק לחוויה הסימביוטית אך היא מתאפשר רק אם האם תאפשר את מימושה על ידי השקעה וטיפול בתינוק. עליה להיות בו זמנית גם בוגרת מספיק כדי לתפקד אך גם לוותר מעט על תפקיד הבוגר ועל הספרציה הבוגרת כדי שתוכל לשקוע ב"בועה הסימביוטית" עם התינוק. הדגש הוא על התופעה ההדדית, הדורשת לא רק מהתינוק להיות חסר גבולות אלא גם מהאם להיות כזאת -לאבד גבולות אישיים באופן זמני וחלקי כדי לדעת "לקרוא" את התינוק ולהתאים עצמה לצרכיו.
תסמונת בילס
אבחון
במקרים בהם יש חשש גנטי ההורים יכולים לגלות כבר בשלב ההיריון בעזרת אולטרה סאונד אם הולד הוא בעל התסמונת.
פסיכולוגיה התפתחותית
התאוריה של מאהלר
אבחנה: מגיל חצי שנה עד 10 חודשים בערך, מגיע השלב בו התינוק כמו בוקע מ"ביצת הציפור" ונעשה פחות תלותי ופאסיבי. שעות העירנות רבות יותר והיכולות הפיזיות והקוגניטיביות של התינוק מתפתחות-הוא מסוגל לשנות תנוחות, לטפס, לזחול, לזכור, לתפוס וכן הלאה. דרך אינטראקציה משחקית עם האם, מתרחשת האבחנה בין האם לאני, התינוק מבחין בין מה שחיצוני לו ושונה ממנו וכך מתחזקת תחושת הגבולות והספרציה. אחת התופעות האופייניות לשלב הוא העניין של התינוק בחפצים השייכים לאם כתכשיטים, בגדים, משקפיים וכו' החפצים נתפסים ע'י התינוק כשייכים לאם אך ניתן גם לקחתם ולייחס לעצמו, לאני ואז להשיבם לאם. כתוצאה מכך, התינוק מתחיל להכיר באם כנפרדת ממנו ותהליך הספרציה והאינדיבידואציה מתחיל.
תסמונת בילס
טיפול
מאחר שבתסמונת נפגעות כמה ממערכות הגוף ואין בנמצא טיפול כולל לשורש המחלה, זאת אומרת לרקמת החיבור עצמה, חולה בתסמונת בילס יכול להיות מטופל אצל מספר רופאים בעלי התמחויות שונות. רופא משפחה או רופא ילדים ינהל את הטיפול בחולה וישלח את החולה לייעוצים אצל קרדיולוג, רופא עיניים או רופאים אחרים על פי הצורך. לעיתים יהיה גם צורך בהתייעצות עם גנטיקאי.
פסיכולוגיה התפתחותית
התאוריה של מאהלר
אימון: גיל 10 -15 חודשים. החל מגיל 10 חודשים מופיעה היכולת ללכת ואז חל שינוי דרמטי כיוון שהעמידה משנה את תפיסת העולם של התינוק. הוא עומד על רגליו והאופק נפרס במשמעות כפולה-מבחינה פיזית ונפשית התינוק חש תחושת מסוגלות והתפעלות מיכולות. הפעוט לומד בפעם הראשונה להתרחק מאמו כדי לחקור את העולם. אך למרות הסקרנות הטבעית והשיכרון מיופיו של העולם, התינוק עוד לא הופך עצמאי וההתרחקות גורמת לחרדות שמא לא יסתדר, יפגע יאבד או יישאר לבדו. מסיבה זו, כשהתינוק מתרחק הוא מחפש את מבטה ואישורה של האם-בחיוך, מבט, מגע או מילה. מאהלר תיארה את התייחסות התינוק לאם בשלב זה כאל "בסיס ביתי", ששמנו שואבים כוח לצאת שוב לדרך עצמאית. כאמור, משלב האימון מתחיל שלב הלידה הפסיכולוגית. תפקיד האם בשלב האימון הוא לשחרר את התינוק ממנה מבחינה נפשית ולוותר על גופו שהיה עד אז בבעלותה ועם זאת, לאפשר לו לשוב אליה ואל ה"בסיס הבטוח" שהיא עוד מהווה לו בשלב זה.
יז'י ביילצקי
קורות חייו
ביילצקי היה תלמיד בגימנסיה בקרקוב. לפני פלישת גרמניה לפולין החליט להצטרף לכוחות פולין במערב. הוא ניסה לעבור להונגריה אך נתפס על ידי הגסטפו ונכלא באושוויץ בשנת 1940.
מעשה ההצלה
בסוף 1943, לאחר שלוש שנות מאסר באושוויץ, הכיר ביילצקי את צילה ציבולסקה (Tzila Cybulska) מלומזה וביולי 1944 הצליח להבריח את ציבולסקה מהמחנה בעודו לבוש בבגדי אס אס שהצליח לגנוב ותוך ניצול שליטתו בשפה הגרמנית. לאחר צעדה של כשבועיים, במהלכה נשא ביילצקי את ציבולסקה על כתפיו למשך זמן מה, הגיעו השניים לכפר במחוז קילצה. ביילצקי הצטרף ליחידת פרטיזנים של ארמייה קריובה וציבולסקה הוסתרה עד השחרור באחד הכפרים באזור.
תסמונת בילס
טיפול
אין שום עדות לכך שחולים בתסמונת בילס צפויים לחיות אורך חיים קצר יותר מהרגיל. הם צפויים לחיות חיים רגילים אלא אם יש להם סיבוכים הקשורים ללב או עיוותים חמורים בחוליות הנגרמים עקב המחלה.
פסיכולוגיה התפתחותית
התאוריה של מאהלר
התקרבות מחדש- 14–24 חודשים. בשלב זה, עולה צורך מחודש בהתקרבות לאם. מצד אחד, התינוק יודע שהוא נפרד ממנה וחש ביטחון גובר ביכולת התנועה שלו ביכולותיו לשחק ולהיפרד ממנה אך מצד שני, ההכרה בנפרדות מבליטה לפעוט את הקושי שלו להתמודד עם העולם בכוחות עצמו ולכן הוא מבקש להתקרב לאם מחדש. בעצם, מדובר בשני תהליכים מנוגדים: האחד, הוא הרצון להמשיך בתהליך הספרציה -אינדיבידואציה והשני הוא פחד מההמשך של התהליך. הצרכים המנוגדים יוצרים תחושת תסכול, זעם ובלבול. אחד הדרכים להתמודדות היא באמצעות רגרסיה (נסיגה) לשלבים המוקדמים, שבהם לא הייתה נפרדות מהאם. הפעוט מנסה לבטל, כביכול, את היפרדותו מהאם ולשוב לשלב הסימביוטי. התנועה על המפתן קדימה ואחורה היא סמלית ותקינה, היא מראה שהתינוק עדיין לא בשל לצאת בביטחון מהסף לעבר העולם ולחזור בעת שיזדקק, לכן אם שתבחר לדחות את התלות המחודשת של הילד בטענה ש"מדובר בילד גדול " תעשה טעות. תפקיד האם הוא כפול- לבטא זמינות רגשית ויחד עם זאת, לדחוף את התינוק בעדינות לעבר עצמאות.
תסמונת בילס
מה צופן העתיד לחולים בתסמונת בילס
דומה לתסמונת מרפן למרות העובדה שאין עדיין ריפוי למחלה, יש שיפור מתמיד באיכות החיים של החולים בתסמונת. אבחון מוקדם וטכנולוגיות רפואיות חדשניות משפרות את איכות חייהם של החולים ותורמות להארכת תוחלת החיים. כאשר מקפידים על ביצוע בדיקות תקופתיות לאיתור מוקדם של בעיות רפואיות וטיפול בהן על פי הצורך, יש לחולה בתסמונת בילס תוחלת חיים דומה לתוחלת החיים הממוצעת. בנוסף כמו כל המחלות הקשורות לגנטיקה ישנה תקווה שבעתיד הרפואה תוכל למנוע תסמונת זו מלהופיע לכתחילה ובכך לאפשר לבעלי התסמונת להוליד צאצאים ללא חשש להעברת הגן.
יז'י ביילצקי
הנצחה
סיפור הבריחה וההצלה של ביילצקי, וכן סיפור המפגש המחודש לאחר כארבעים שנה, תואר במספר ספרים וסרטים, בהם אוטוביוגרפיה של ביילצקי והסרט זיכרון.
בשנת 1985 הכיר יד ושם בביילצקי בתואר חסיד אומות העולם. ביילצקי זכה לאותות כבוד פולניים רבים, בהם צלב ההצטיינות המוענק על ידי נשיא פולין, אות מסדר לידת פולין  ועוד.
פסיכולוגיה התפתחותית
התפתחות קוגניטיבית
התחומים בהם עוסקת הפסיכולוגיה הקוגניטיבית משתנים עם התבגרות האדם, עם התפתחות הפסיכולוגיה ההתפתחותית זוהו מספר תהליכים מרכזיים אשר משפיעים על היכולות הקוגניטיביות.
תאוריה של תודעה
כבר בגילאים מוקדמים מאוד ילדים מפגינים אספקטים מסוימים של תאוריה של תודעה. כבר בגיל 6 חודשים ניתן לראות התחלה של הבנת תאוריה של תודעה. בניסוי שנערך על ידי הפסיכולוגית אמנדה וודוורד, פעוטות נחשפו ליד אנושית אשר מצביעה על תפוח בצבע מסוים ולא על תפוח בצבע אחר. גם לאחר החלפת מיקום התפוח הם עדיין הבינו כי היד תלך ותצביע על התפוח באותו הצבע על אף החלפת המקום. בחודשים 9–12 הילד יכול כבר להבחין בין אנשים אשר מנסים לעזור אך לא מצליחים לבין אלו אשר לא רוצים לעזור. בגיל 14 חודשים הילדים כבר מסוגלים להבחין בין כוונות שונות של אותו אדם. לקראת אמצע השנה השנייה הילד מתחיל להבין באופן בסיסי כי לאחר יכול להיות רצונות השונים משלו. מחקר שהשווה בין פעוטות בגילאי 14 ו- 18 חודשים הראה כי ילדים מפתחים את ההבנה שלאחר יכול להיות רצונות שונים מהרצונות אשר יש לפעוט כבר בגיל 18 חודשים. בניסוי הנסיין ביקש מהפעוט שיעביר לו ברוקולי, שהפעוט לא אהב, כאשר מול הפעוט היה קערת ברוקולי וקערת קרקרים. רק הפעוטות בני 18 חודשים העבירו את הברוקולי ולא את הקרקרים. בגיל שנתיים כבר הילד מדבר על מצבים פנימיים, במושגים של עולם פנימי מחשבות ותחושות, כאשר אם הוא גדל בסביבת אחים גדולים התפתחות תאוריה של תודעה מתרחשת אצלו מהר יותר משאר הילדים. עם זאת רוב הילדים מצליחים להגיע להצלחה במבחנים של תאוריה של תודעה מורכבים רק בגילאים 3–5 שנים. יכולות מסוימות של תאוריה של תודעה התגלו גם אצל שימפנזים.
צמצום תפיסתי
סביב גילאי 8–10 חודשים מתרחשת תופעה כללית המופיעה במגוון הקשרים הנקראת "צמצום תפיסתי". לפני 8–10 חודשים התינוק ניחן בחדות תפיסתית גבוה משל האדם הבוגר וכוללת הבחנה בין פנים של חיות, זיהוי הבדלים דקים בין פונמות אשר הוא לא נחשף אליהם בשפת אמו.
האנשה
בגילאי 7–11 חודשים פעוטות נוטים לשייך מחשבות רגשות ורצונות לחפצים דוממים.
התפתחות תקשורת
התהליך של התפתחות שפתית מתחיל סביב אזור חודשיים בו נמצא סינכרוניות קצבית בין התינוק להורה שלב זה מכונה השלב הדיאדי והוא מסתיים באזור תשעה חודשים. בחודשים הראשונים עיקר התקשורת היא בין ההורה לילד כאשר ההורה הוא הדמות היוזמת שמנחה את הסינכרוניות. באזור גיל 4 חודשים הקשר הופך להיות יותר הדדי והילד מפתח את היכולת ליזום אינטראקציה, להתעסק באנשים ובחפצים נוספים סביבו. סביב גיל תשעה חודשים מתרחש שלב קריטי להתפתחות השפתית הנקרא השלב הטריאדי. בשלב זה מתפתחים שלוש יכולות תכונות מרכזיות בתקשורת:
רכישת מרכיבי השפה
נהוג לחלק את מאפייני השפה לחמישה תחומים:
בגיל שנתיים ומעלה מתרחש בפתאומיות פרץ אוצר מילים המייצג מעבר לדיבור מגוון יותר ורציף יותר. מחקרים סוציואקונומים הראו כי למצב הסוציואקונומי השפעה גדולה על אוצר המילים של הילד. ילדים ממצב סוציואקונומי גבוה מכירים כ 1000 מילים בעוד ילדים ממצב סוציואקונומי נמוך מכירים כ-500 מילים.
גילאי 0–3
תינוקות סמוך ללידה מתחילים לחקות רפלקסיבית הבעות פנים של הסובבים אותם. סביב גיל חודשיים מתחילה להופיע התנהגות סינכרונית עם ההורה, ישנה אינטראקציה לא מילולית ובהמשך באזור שבעה חודשים הוא כבר מתחיל ליזום אינטראקציה בעצמו. שלב זה הנקרא השלב הדיאדי מאופיין בתקשורת הדדית בסיסית בין התינוק לבין אובייקט אחד כל פעם בעולם החיצוני. בהמשך ההתפחות בגיל 9–12 חודשים המעגל החברתי של התינוק מתרחב והוא מגיע לשלב הטריאדי בו כבר האינטראקציה היא בין הילד לאדם נוסף ולאבייקט שלישי. בשלב זה לדוגמה הילד מתחיל לגלגל בחזרה כדור שמושלך עבורו מן ההורה. לפי בוליבי בשלב זה התינוק מפתח את מודל העבודה הפנימי שלו, הקובע את יחסו לסביבה העוטפת אותו.
יכולת זיהוי רגשות
תינוקות מתחילים להביע מחוות פנים של רגשות כבר בשבועות הראשונים, עם זאת היכולת של מבוגרים להבחין בין רגשות שונים בפניהם של תינוקות היא מוגבלת ביותר. במחקר בתחום נתנו למבוגרים לנסות לזהות איזו רגשות מביעים תינוקות. יכולת ההבחנה של המבוגרים הייתה טובה רק בזיהוי תחושת נינוחות אל מול אי-נוחות אצל התינוקות. באמצעות הביטואציה הראו חוקרים כי כאשר תינוק נחשף לגירוי רגשי הוא יכול בצורה די טובה לזהות את הרגש שבגירוי אם הגירוי כולל מידע ראייתי ושמיעתי כבר בגיל ארבעה חודשים. בגילאי 5 כבר מתחדד יכולת פיענוח הרגש גם מגירויים המכילים פנים ללא קול.
חשיבות הרגש
תינוקות רותמים את יכולת ביטוי הרגשות על מנת לגייס את דמות המטפל לעזרה. אם לאחר 3–4 ימים הפעוטות לא מצליחים לגייס את תשומת הלב של המטפל כתגובה לבכי, הם מפסיקים לבכות. ניסוי קלאסי בתחום הדגיש את חשיבות הרגש לתינוק. בניסוי על תינוקות בגילאי 6 חודשים ומעלה, תוך כדי משחק אמו של התינוק התבקשה לעטות על פניה מראה קפוא רגשית ולהסתכל על התינוק. כתגובה תינוקות רבים החלו תחילה לצחוק, לנופף בידיים, להשתולל ובמהרה ההתנהגות הפכה לבכי. ניסוי קלאסי נוסף הראה כי כבר בגיל 12 חודשים כאשר ניצב תינוק מול משימה מפחידה, תגובתה הרגשית של האם משפיעה רבות על התנהגותו. נמצא כי כאשר האם חייכה אליו הוא ביצע את המשימה אך כאשר היא הייתה עם פנים זעופות הוא סירב להמשיך בה.
גילאי 3–7
בגיל זה מתרחבת הסביבה החברתית של הילד והוא יוצא מהבית אל הגן. כמו כן הוא מראה חיקוי של הוריו כבר מעבר ללמידה אלא גם כאימוץ ערכים והתנהגויות. השליטה העצמית והעכבה מתפתחים עוד והוא כבר נאלץ להיות סבלן ולהתמודד עם תסכול בסיטואציות חברתיות. עם העלייה בגיל גם מתפתחת הכולת לשחק לצד ובהמשך עם אחרים. כאשר עם הזמן המשחקים נהיים יותר מורכבים וכפופים לכללים. יחד עם ההתרחבות כלפי האחר מתפתחת גם הבנה של העצמי מול הסביבה. מושג הגאווה מתפתח סביב גיל 3 כאשר בשלב הראשוני תחושת הגאווה מגיעה עם השגת יעד מסוים, אין זה משנה אם עזרו לילד בדרך. עם זאת בהמשך התפתחותו של העצמי, הילד נוטה להבין כי חלק מהקרדיט ניתן על מאמץ, לכן בשלב זה התערבותו של אדם אחר ביעד אותו הוא רוצה להשיג עלולה להתפרש כמפריעה. באותו אופן מתפתחת אצל הילד בגיל 4 גם ההבנה כי דמות סמכותית האמונה על הכללים היא תלויית סביבה. הדמות האחראית בבית היא האם, ואילו בגן היא הגננת.
מגדר בילדות המוקדמת
כחלק מהתפתחות העצמי בגילאים אלו, מתפתח גם מושג המגדר. באזור גיל חמש כבר מתקבע מושג המגדר של הילד והוא מבין כי המושג אינו משתנה בהתאמה לפרטים חיצוניים. במאמר סקירה שנעשה בתחום התגלה כי מעל גיל חמש רוב הילדים משחקים עם בני אותו מין. כמו כן בנות משחקות יותר זמן במשחקים דיאדים (שני משתתפים) מאשר בנים, אף על פי שכמות המשחקים הדיאדים של שני המינים שווה. כמו כן לבנים יש רשת חברתית יותר צפופה, עם יותר אינטראקציות בין חברי הרשת ואילו אצל בנות דבר זה פחות היה בולט. סוג המשחקים שבנות שיחקו נטו להיות יותר וורבליים ובייתיים ויותר מבוסס קשרים, יש תפקיד ומתנהלים על פיו במשחק. אצל הבנים המשחקים היו יותר פיזיים, יותר משחקי חצר, ויותר מוכווני סטטוס, דהיינו יש מנצחים ויש מפסידים במשחק.
אישיות בילדות המוקדמת
עם התפתחות מושג העצמי ויציבות בהתנהגות ניתן בגיל זה כבר לבחון תכונות אישיות ואת היכולת שלהם לנבא התנהגות עתידית. החוקרים Caspi & Silva חילקו שאלונים לגננות שבחן שלוש תכונות אשר נמצא ביניהן קורלציה מעטה:
לאחר ניתוח השאלונים במשך כמה שנים על פני 800 נבדקים זיהו החוקרים חמישה טיפוסים בעלי התנהגות מזוהה: חסרי שליטה, מרוסנים, בטוחים, שמורים וסתגלנים. ואכן התכונות נמצאו מאוחר יותר כבעלות יכולת ניבוי טובה.
התפתחות מוסר
זיגמונד פרויד כותב בספרו "העצמי והסתמי" כי ילדים מעריצים ובד בבד מפחדים מעקרונות מוסריים. בהמשך ההתבגרות האדם מפנימים את העקרונות לזהותם, באמצעות הפנמה של דמויות הסמכות העיקריות בחייו, האד מאמץ דמות זו ואת ערכיה ומעצב את ערכיו על פיה. גישה זו מדגישה את האספקט האמוציונאלי שבהתפתחות המוסר.
למולו טוען פיאז'ה בספרו "המוסר השיפוטי של הילד" כי המוסר הוא חלק מהליך שיפוט בו הילדים רוכשים תפיסה של חוק, של אחריות מוסרית ושל מושג הצדק. פיאז'ה הציג לילדים בני 5–12 דילמות מוסריות ותיעד את תגובתם. כתוצאה מניסויים אלו הסיק כי ישנם רק שני שלבים בהתפתחות מוסרית:
המחקרים האמפירים הראשונים של מוסר התבצעו על ידי הפסיכולוג לורנס קולברג בשנות השישים. קולברג פיתח שיטה בעלת שש מדרגות בהתפתחות המוסרית של האדם.
מול הגישה הקוגניטיבית של פיאז'ה וקולברג יצאו טענות רבות ודווקא הגישה הקישור בין רגש למוסר נתמך עם התפתחות תחום המחקר של קוגניציה ורגש.
מוסר בינקות
נמצא כי פעוטות בני 6–10 חודשים נמשכים לדמויות אשר מביעות אמפתיה. וכי ילדים בגילאי 5–9 אכן מאמינים בגישה גמולית, מי שעושה טוב יהיה לו טוב, ואפילו מעריכים פחות נתינת משקל לכוונות. בגיל 18 חודשים נמצא כי פעוטות ואף קופים הגישו עזרה לנסיין שנדרש לכך, מה שמעיד על תכונה שטבועה ככל הנראה מלידה להגשת עזרה. מעל גיל 5 כאשר לא נוכח אדם נוסף בחדר הפעילות האלטרואיסטית נעלמת.
תצפית מעבדה
לפעמים נקראת גם תצפית חצי מובנית. בתצפית החוקר בוחן את התנהגות הנבדק במעבדה. לנבדק ניתנת מטלה ונמדדת ההתנהגות שלו אל מול המטלה.
תצפית שדה
בתצפית שדה החוקר מגיע לסביבה הטבעית שבה מתרחשת ההתנהגות וצופה בה, תוך כדי תיעוד הפרטים הרלוונטיים לחקר ההתנהגות.
יומן אישי
כלי המשמש לתיאור מתמשך של ההתנהגות על ידי כתיבת ההתנהגות היום יומית ביומן מחקרי.